Akešhiusas
Akešhiusas (norv. Akershus) – apskritis pietų Norvegijoje. Ribojasi su Hedmarku, Oplandu, Biuskeriudu, Oslu ir Estfoldu. Tai antra pagal gyventojų skaičių šalies apskritis, nusileidžianti tik Oslui. Apskrities administracinis centras yra Oslas, tačiau į jos sudėtį neįeina. Akešhiusas skirstomas į dvi tradicines sritis – Folį ir Rumerikę. Apskritis ženkliai urbanizuota, didelę dalį teritorijos užima Oslo priemiesčiai. Į jos sudėtį patenka Mjosos ežero pakraštys, dalis Glomos upės.